SIR পর্বে লিখিত নথি যাচাই করবে মাইক্রো অবজার্ভাররা, চলছে প্রশিক্ষণ

ওয়েবডেস্ক- এসআইআর (SIR) পর্বে এবার শুরু হল মাইক্রো অবজার্ভারদের (Micro observer) বিশেষ প্রশিক্ষণ (Special Training)। নজরুল মঞ্চে (Nazrul Stage) বুধবার এই প্রশিক্ষণের আয়োজন করা হয়েছে। সেখানে রয়েছেন রাজ্যের সিইও মনোজকুমার আগরওয়াল (CEO Manoj Kumar Agarwal) । রয়েছেন স্পেশাল রোল অবজার্ভার সুব্রত গুপ্ত (Special Role Observer Subrata Gupta) । খসড়া ভোটার তালিকা সংশোধন সহ এসআইআর পর্ব একাধিক কাজের জন্য কমিশনের তরফে মোট ৪৬০০ মাইক্রো অবজার্ভার।

নজরুল মঞ্চে মাইক্রো অবজার্ভারদের জন্য বিশেষ ট্রেনিংয়ের আয়োজন করেছে রাজ্যের সিইও দফতর। দুটি পর্বে প্রশিক্ষণ পর্ব চলবে। প্রথম পর্ব শুরু হয়েছে সকাল সাড়ে ১০টা থেকে। দ্বিতীয় পর্ব দুপুর আড়াইটে থেকে। চলবে বিকেল সাড়ে ৪টে পর্যন্ত হবে। প্রায় ৩ হাজার ৬০০ জন মাইক্রো অবজার্ভারকে অ্যাকটিভ রাখবে কমিশন। রিজার্ভে রাখা হচ্ছে আরও ১ হাজার জনকে।

আরও পড়ুন- বাংলায় বিজেপি ক্ষমতায় এলে ‘বড়দিন’ পালন করা যাবে না?

সব মিলিয়ে ৪ হাজার ৬০০ জন মাইক্রো অবজার্ভার থাকছে। মেট্রো রেল, দক্ষিণ-পূর্ব রেল, জীবনবিমা নিগম, কোল ইন্ডিয়া, ডিভিসি, শুল্ক দফতর-সহ কেন্দ্রীয় সরকারের দফতর থেকে এই কাজে নেওয়া হয়েছে অফিসারদের। ভোটার তালিকা, নির্ভুল ও ত্রুটিমুক্ত করতে নজরদারি চালাবেন অবজার্ভাররা। বিএলওদের ডিটিটাইজ করা এনুমারেশন ফর্মে যাবতীয় নথি যাচাই করবেন অবজার্ভাররা। এসআইআর শুনানি পর্বেও মাইক্রো অবজার্ভারদের গুরুত্বপূর্ণ পদক্ষেপ নিতে চলেছেন অবজার্ভাররা। হিয়ারিং পর্বে নাম বাদ দেওয়ার ফর্ম, নামকে তালিকাভুক্ত থেকে সংশোধন সেই সমস্ত ফর্মের লিখিত নথি যাচাই করবেন তারা।

দেখুন আরও খবর-